OzLabs/hebrew-wiki-articles huggingface dataset:
מכון אנטוני טאפייס

מבנה המכון שתוכנן על ידי אי מונטאנר, ועליו היצירה "ענן וכיסא" (Núvol i cadira ) של טאפייס.
מכון אנטוני טאפייס (בקטלאנית: Fundació Antoni Tàpies) הוא מרכז תרבות ומוזיאון הממוקם ברובע אישמפלה של העיר ברצלונה בקטלוניה שבספרד. המוזיאון מוקדש לעבודותיו של הצייר אנטוני טאפייס.

== היסטוריה ==
המכון הוקם בשנת 1984 על ידי האמן טאפייס במטרה לעודד לימוד של אומנות מודרנית ואומנות בת זמננו. הוא מציג תערוכות, ועורך כנסים והרצאות בנושא אומנות מודרנית, וכן מציג את יצירותיו של טאפייס.

המוזיאון, שנפתח במסגרת המכון בשנת 1990, מציג את האוסף המקיף ביותר של יצירותיו של טאפייס, מרביתן נתרמו למוזיאון על ידי טאפייס עצמו. המוזיאון נמצא בבניין ההוצאה לאור "מונטאנר אי סימון" (Montaner i Simon) שתוכנן על ידי האדריכל ליואיס דומנק אי מונטנר והוקם בין השנים 1880–1885 בראשית סגנון המודרניסטה. המבנה, שהיה הראשון ממבני האישמפלה המשלב לבנים וברזל, ובנוי בסגנון מבני תעשייה, שוקם על ידי האדריכלים רוסר אמאדו (Roser Amadó) ולואיס דומנק גירבו (Lluís Domènech Girbau).

על גג המבנה מוצגת יצירתו של טאפייס "ענן וכיסא" (Núvol i cadira), המוארת בשעות הלילה.

==קישורים חיצוניים==

* 
* [https://web.archive.org/web/20070928154302/http://www.fundaciotapies.org/site/article.php3?id_article=2933 תמונות של המבנה].

קטגוריה:ברצלונה: מבנים
קטגוריה:מודרניזם קטלאני
קטגוריה:ברצלונה: מוזיאונים
2010

__TOC__

== אירועים בולטים בעולם ==

נזק שנגרם במרכז [[פורט או פרינס כתוצאה מרעידת האדמה בהאיטי, 12 בינואר 2010]]
הפיצוץ ב[[אסדת קידוח הנפט "Deepwater Horizon"]]
[[תאונת המכרה בצ'ילה (2010)]]



== נפטרו ==
[[לך קצ'ינסקי]]
[[גארי קולמן]]
[[לסלי נילסן]]
[[נסטור קירשנר]]


== לוח שנה ==









==קישורים חיצוניים==
סלמנדריים

סלמנדריים (שם מדעי: Salamandridae) היא משפחה הנקראת גם "סלמנדריים אמיתיים" ושייכת לעל-משפחת סלמנדרות, בסדרת בעלי זנב. במשפחה כ-55 מינים בקירוב ב-15 סוגים, שתפוצתם הגאוגרפית נרחבת ביותר: מרביתם באירופה, חלקם באסיה ושני סוגים אנדמיים לאמריקה הצפונית. בישראל קיימים שני מינים: הסלמנדרה המצויה וטריטון הפסים.

== מאפיינים ==
סלמנדריים בוגרים הם קטני גוף, אורך גופם מגיע עד ל-20 ס"מ. עורם מפריש רעלים, והצבעים הבולטים הייחודיים לכל מין משמשים כצבעי אזהרה. הטריטונים רעילים ביותר בכל שלבי חייהם. למרבית המינים במשפחה זו איברי נשימה (מעין ריאות) מפותחים.

הסלמנדריים מוכרים בתצוגות החיזור שלהם, שבמהלכן מקיף הזכר את הנקבה ומחכך את גופו בגופה, ולעיתים אוחז בה לפני שהוא מעניק לה את שק הספרמטופור המכיל מספר גמטות זכריות. ההפריה פנימית. לא נצפתה כל דאגה לצאצאים הנולדים.

הראשנים חיים במים, למעט מספר מינים שמשריצים ולדות שצורתם כסלמנדרה בוגרת. קיימים שלושה סוגים של גלגולים בסלמנדריים: 1. ראשן שחי במים ומתגלגל לבוגר החי ביבשה. 2. ראשן שחי במים ומתגלגל לבוגר דו-חי (טיפוסי לטריטונים). 3. ראשן העובר באמצע הגלגול ליבשה, חי בה זמן מסוים וחוזר למים כדי להתרבות. אצל הסלמנדריים מתרחשים מקרים רבים של נאוטניה - מצב שבו נעצרת ההתפתחות ומתארך השלב הטרום בגרותי. 
[[טריטון מזרחי (Notophthalmus viridescens)]]
Triturus cristatus
הסלמנדריים שוכנים במחילות קטנות תחת בולי עץ ואבנים, בעיקר ביערות ובחורש לחים. מגיחים בלילות בעלי לחות גבוהה יחסית. הטריטונים החוזרים למים כדי להתרבות, עוברים מעין "גלגול הפוך" לצורת הראשן שבמהלכו צומחים מעין סנפירים על הגב והזנב. מספר מינים חוזרים לאתרי הרבייה הראשוניים במשך מספר שנים. 

הסלמנדריים ניזונים על פי רוב מחסרי חוליות, לעיתים ניזונים מראשנים של דו-חיים חסרי זנב.

== מיון ==
* סוג קלוטריטון Calotriton
* סוג ומין יחיד סלמנדרה זהובה Chioglossa lusitanica
* סוג טריטון אדום גחון Cynops 
* סוג סלמנדרה תנינית Echinotriton 
* סוג סלמנדרת פלגים Euproctus 
* סוג ומין יחיד טריטון אלפיני Ichthyosaura alpestris
* סוג ליסוטריטון Lissotriton
* סוג סלמנדרה ליקית Lyciasalamandra
* סוג ומין יחיד סלמנדרה קווקזית Mertensialla caucasica
* סוג סלמנדרה מנוקדת Neurergus 
* סוג טריטון צפון-אמריקאי Notophthalmus 
* סוג סלמנדרה משוטית Pachytriton 
* סוג טריטון יבלתי Paramesotriton 
* סוג סלמנדרה מצולעת Pleurodeles 
* סוג סלמנדרה Salamandra
* סוג סלמנדרת משקפיים Salamandrina 
* סוג ניוט פסיפי Taricha 
* סוג טריטון Triturus 
* סוג טריטון תניני Tylototriton 

קיימת חלוקה של המשפחה לשתי תתי-משפחות: סלמנדרות אמיתיות וטריטונים, כאשר הסלמנדרות בהכללה בעלות עור חלק יותר ואילו לטריטונים עור גבשושי יותר.

==קישורים חיצוניים==

* [http://tolweb.org/Salamandridae/15445 אתר מפורט על המשפחה] 

קטגוריה:בעלי חיים שתוארו ב-1820
קטגוריה:טקסונים שתוארו בידי גאורג אוגוסט פולדפוס
*
יחס מותניים-ירכיים

מידות המותן לירך
יחס מותניים-ירכיים או יחס מותן אל ירך (באנגלית: WHR, ראשי תיבות של 'Waist-hip ratio') הוא היחס שבין היקף המותניים לבין היקף הירכיים. יחס זה הוא מדד לכמות השומן שמפוזרת סביב הגו. הרעיון והחשיבות של יחס זה פותחו כתאוריה על ידי הפסיכולוג האבולוציוני בדנדרה סינג מאוניברסיטת טקסס, שבאוסטין, בשנת 1993.

==מדידה==
כדי לחשב את היחס, צריך להשתמש בסרט לא נמתח. צריך לשים לב שהוא יכול להקיף את הגוף, להקביל אותו לרצפה, ולהדק אותו בלי ללחוץ על הגוף. מודדים את רוחב המותניים בחלק הכי צר שלהם, בדרך כלל קצת מעל הטבור. מודדים את הירכיים בחלק הרחב ביותר שלהם, ואז מחלקים את מדידת המותניים במדידת הירכיים.

==מדד בריא==
יחס מותניים-ירכיים של 0.7 אצל אישה ו-0.9 אצל גבר מביאים לבריאות, ואף לפוריות. לנשים עם יחס של 0.7 יש אסטרוגן באיכות הגבוהה ביותר והן פחות רגישות למחלות כמו סוכרת, ליקויים במחזור הדם וסרטן השחלה. גברים שיש יחס של בסביבות 0.9 גם כן בריאים יותר ופורים יותר, יש להם פחות סיכוי לחלות בסרטן הערמונית ובסרטן האשכים.
יחס מותניים-ירכיים הוא גם מדד טוב יותר לסיכוני התקף לב ממדד ה-BMI. אם ההשמנה מוגדרת מחדש ביחס מותן-ירך במקום ב-BMI, אזי כמות האנשים שנמצאים בסיכון של התקף לב עולה פי 3.

==אטרקטיביות==
יחס מותניים-ירכיים הוא גם גורם במשיכה של אנשים. נשים עם יחס של 0.7 מדורגות בתור נשים מושכות יותר ללא הבדל של תרבות, גזע, דת או מוצא אתני. דוגמאות לכך - מרילין מונרו, אלסנדרה אמברוזיו, סופיה לורן, קייט מוס ואפילו ונוס ממילו, לכולן יש מדד בסביבות ה-0.7, למרות שיש להן משקל שונה. ייתכן שהגורם לכך הוא תהליך ברירה אבולוציוני. גבר שנמשך לנשים עם היחס 0.7, שהן בריאות ופוריות יותר, מעלה את סיכויי השרידה של צאצאיו ואת הכמות שלהם.

דבר זה לא הולך באותו קו עם המודל "90-60-90", מכיוון שיחס המותן-ירך שם הוא ...0.666. אישה בעלת היקף ירכיים 90 ס"מ תהיה, כנראה, מושכת יותר אם היקף מותניהּ יהיה בסביבות ה-63 ס"מ.

==שינוי מלאכותי==
נוסו הרבה שיטות לשינוי מדד מותניים-ירכיים באופן מלאכותי, אחת המפורסמות מהן היא המחוך שניסה להצר את המותניים. שיטה נוספת היא שיטת הריפוד, שבה הוסף ריפוד לגוף אם הפרופורציות לא התאימו.

בנוסף, קיימים היום בשוק מגוון ניתוחים והליכים פלסטיים שנועדו ליצירת הסילואט הנחשק. החל בשאיבת שומן מהאזור הבטן והזרקתו לאזור הירכיים, דרך ניתוחים להגדלת החזה והישבן, ועד להסרת צלעות ליצירת מראה של מותניים צרים. השפעתן של דמויות בולטות במדיה (לדוגמה: קים קרדשיאן), העלתה את קרנם של הניתוחים הנ"ל. כמו גם השפעות נוספות מעולמות הפנטזיה והקומיקס (ראה דמויות מוכרות כמו: לארה קרופט, ג'סיקה ראביט, ורוב דמויות הנסיכות של דיסני).

המבקרים מצביעים על כך כי מדובר בהרחבת התופעה של הפרעות אכילה ודימוי גוף ירוד והפיכתה ללגיטימית.

==ראו גם==
* השמנה
* מדד מסת גוף (BMI)
* ריפוד עכוז וירכיים

==קישורים חיצוניים==

* 
* 
* [http://www.medicalnewstoday.com/medicalnews.php?newsid=49218 American Journal of Clinical Nutrition August 12,2006]
* [https://web.archive.org/web/20080412060418/http://www.thelancet.com/journals/lancet/issue?volume=366&issue=9497Obesity and the risk of myocardial infarction in 27,000 participants from 52 countries: a case-control study.]
* [http://www.exrx.net/FatLoss/AttractiveBody.html http://www.fas.harvard.edu/~hbe-lab/acrobatfiles/profilewhr.pdf]

קטגוריה:אנטומיה
קטגוריה:בדיקות רפואיות
קטגוריה:מדדים רפואיים
קטגוריה:יחסים ביולוגיים
ברזיל (עץ)

תפרחת ועלים
קסלפיניה ברזיל (שם מדעי: Caesalpinia echinata), מין עץ בינוני מהסוג Caesalpinia המתאפיין בגזע כתום אדום; על שמו נקראת מדינת ברזיל.
== שימוש ==
משמש, בין השאר, לבניית קשתות של כלי קשת והוא סוג העץ העיקרי למטרה זו. ניתן להפיק מן העץ צבע אדום בשם ברזילין (brazilin) אשר הופך בתהליך חמצון לברזילאין (brazilein). קשתות אשר נאמר כי נוצרו מ"עץ הפרנמבוקו" נוצרו למעשה מאותו העץ, כך שההבדל היחיד הוא שנאמר כי קשתות מעץ הפרנמבוקו נוצרות מהחלק הפנימי ביותר של העץ ולכן הן גם צפופות וקשות יותר, דבר שגורם לעלייה בביקוש לקשתות מסוג נדיר זה.
== היסטוריה ==
מקור השם במילה "בראסה" (brasa), אשר פירושו בפורטוגזית "גחלת" הניתן לו בשל גוונו האדום. חוקרים פורטוגזים נתנו לעץ את השם "פאו-ברזיל" (Pau-Brasil), מה שהוביל להורשת השם למדינת המוצא של העץ, ברזיל. השם "עץ הפרנמבוקו" ניתן על שם המדינה בצפון-מזרח ברזיל, פרנמבוקו.

במאה ה־15 ובמאה ה־16, היה עץ הברזיל בעל ערך רב וקשה להשגה באירופה. באסיה, נעשה בו מסחר בצורה של אבקה ונעשה בו שימוש בתור צבע אדום בתעשיית הטקסטיל היוקרתי כגון קטיפה אשר היה לו ביקוש גבוה בתקופת הרנסאנס. כשנווטים פורטוגזים גילו את השטח הקרוי כיום ברזיל ב־22 באפריל 1500, הם גילו מיד כי עץ הברזיל נמצא בשפע בחופים בעורפה של ברזיל, לאורך נהרותיה. תוך מספר שנים, החל מבצע קדחני ומאוד רווחי של כריתת עצי ברזיל רבים ושילוחם בספינות אשר הפך, בסופו של דבר, למונופול פורטוגזי.
המסחר הרווחי, המריץ אומות אחרות לנסות לקצור ולהבריח עצי ברזיל ממדינת ברזיל ואפילו להתקיף אוניות פורטוגזיות מלאות בעצי ברזיל על־מנת לגנוב את סחורתן. למשל, ניסיון משלחת צרפתית חסרת הצלחה, אשר אותה הוביל ניקולס דוראנד, סגן-אדמירל של בריטאני (אזור בצרפת) וראש שודדי ים ברשות המלך, אשר נערך ב־1555 לצורך הקמת קולוניה בריו דה ז'ניירו של היום עודדה חלקית בשל התועלת אשר יכולה לבוא מניצול כלכלי של עצי ברזיל.

ניצול מופרז של עצי ברזיל (משוער כי במאתיים השנים האחרונות מעל 50 מיליון עצים הושמדו) הוביל לבסוף לירידה ניכרת בכמות עצי הברזיל במאה ה־18, דבר שהוביל להתמוטטות פעילות כלכלית זו. כיום הזן למעשה נכחד ברוב אזורי המדינה: הוא מסווג כמין בסכנת הכחדה על ידי האיחוד הבינלאומי לשימור הטבע ומשאבי הטבע והעץ נמצא ברשימת האיבמה. ייתכן כי יוחרם המסחר בעצי ברזיל בעתיד הקרוב, דבר שיגרום לבעיה רצינית בתעשיית הקשתות לכלי הקשת הזקוקה לעץ זה. היוזמה הבינלאומית לשימור של פרנמבוקו, אשר חבריה, יצרני הקשתות הסומכים על עץ הפרנמבוקו למחייתם, עובדים קשה לשתילה מחדש של העצים. היוזמה תומכת בשימוש בעצים חלופיים לצורך ייצור קשתות ובו בזמן אוספת כסף לשתילת שתילי פרנמבוקו.

בברזיל הוכרז ה-3 במאי כיום עץ הברזיל.

==קישורים חיצוניים==

== הערות שוליים ==

קטגוריה:צמחים שתוארו ב-1785
קטגוריה:טקסונים שתוארו בידי ז'אן-בטיסט דה לאמארק
קטגוריה:ברזיל: עצים
קטגוריה:קסאלפיניים
ניתוח שרוול קיבה

שרוול קיבה הוא ניתוח בריאטרי לטיפול בהשמנת יתר שמבוצע בדרך כלל בלפרוסקופיה. ניתוחים נוספים להרזייה כוללים הצרת קיבה באמצעות טבעת, מעקף קיבה ומעקף תריסריון. בניגוד לניתוח להצרת קיבה, במקרה זה מדובר בניתוח רסטריקטיבי שמקטין את הקיבה לנפח של כחמישים סמ"ק, אולם ללא שימוש בטבעת. שרוול קיבה אינו משנה את שאר מערכת העיכול ומכאן שאין בו את חסרונות הניתוחים המשרים תת-ספיגה במעי כגון מעקף קיבה ומעקף תריסריון.

בניתוח שרוול קיבה מסיר המנתח כ-75% מנפח הקיבה ויוצר קיבה חדשה בצורת צינור המשכי לושט שמבוסס על העקומה הקטנה של הקיבה.
מחקרים מעידים כי בעקבות הניתוח יורדת באופן משמעותי רמתו של הורמון הרעב גרלין שמקורו בקיבה. החולים מעידים כי כבר ביום שלאחר הניתוח מורגשת תחושה חדשה של שובע, ובנוסף מוגבל נפח קיבתם לארוחות של 50 סמ"ק, צעד שתורם לירידה ניכרת במשקל.

בניתוח שרוול קיבה נצפית ירידה של כ-60% ויותר מעודף המשקל. ניתוח זה היווה בעבר שלב ניתוחי ראשון בחולים עם BMI מעל 50 ותחלואות נלוות קשות. לאחר שנה תוכנן השלב השני הכולל מעקף קיבה או מעקף תריסריון. התוצאות הטובות של הניתוח הביאו לכך שמנותחים רבים כלל לא נצרכו לשלב השני והניתוח צבר תאוצה כאחת האלטרנטיבות הטובות לטיפול בהשמנת יתר. עם זאת, בהיותו טיפול חדשני נצבר מידע הכולל מעקב של שלוש שנים בלבד לאחר הניתוח ולפיכך יש צורך במעקב ארוך טווח כדי לבחון האם ההצלחה נשמרת למשך שנים רבות.

ניתוח שרוול קיבה מתאים לחולים הסובלים מהשמנת יתר חולנית עם ערכי BMI של 40 ומעלה או לחולים עם ערכי BMI של 35 ומעלה ומחלות נלוות (כגון יתר לחץ דם, עודף טריגלצרדים, בעיות פוריות ועוד) ואינו גורם לשינוי במבנה המעי. אין בניתוח זה השקה של המעי וכך יורדים באופן משמעותי הסיכונים לדלף ולהיוצרות היצרות או כיב בהשקה. הניתוח מתבצע באמצעות חתכים מזעריים בעור כך שהתוצאה הקוסמטית אינה בולטת. כמו כן, נמנעים סיבוכים של זיהום פצע ושל הופעת בקע בצלקת הניתוחית, משום שלא מבוצע חיתוך דופן הבטן. הכאבים מופחתים באופן משמעותי בהשוואה לניתוחים פתוחים ונצפית חזרה מהירה יחסית לאורח חיים רגיל ולמעגל העבודה. חולים שעברו ניתוח זה מסוגלים לאכול מגוון עשיר של מאכלים לאחריו משום שנשמר הסוגר של הקיבה ומתאפשר תהליך עיכול רגיל. המנותחים מדווחים על שיפור משמעותי באיכות החיים לאחר הניתוח וכן על ריפוי מלא או שיפור משמעותי בתחלואות הנוספות.

==ראו גם==

*ניתוח מעקף קיבה
*ניתוח הצרת קיבה

==קישורים חיצוניים==

*
* 

== הערות שוליים ==

קטגוריה:כירורגיה כללית: פעולות
קטגוריה:טכנולוגיה רפואית
דלתות נפתחות מעצמן

"דלתות נפתחות מעצמן" הוא אלבום הופעה מ-1998 של הזמר מאיר אריאל. זהו האלבום האחרון שהוציא אריאל לפני פטירתו ביולי 1999. מקורו של שם האלבום הוא השורה "הדלתות מנחשות אותי ונפתחות לי מעצמן" מתוך שירו "טרמינל לומינלט".

ההופעה התקיימה בהארד-רוק קפה בתל אביב ב-27 במאי 1996. ההופעה הייתה הופעה של אריאל עם להקתו דאז, להקת "זרעי קיץ". באמצע ההופעה ירדה הלהקה מהבמה ובמקומה עלתה להקת קאריזמא, שכללה את יהודה עדר (גיטרות, שירה, קולות), מיקי שביב (גיטרות, בס, שירה וקולות), רע מוכיח (תופים), אדם מדר (מנדולינה, כינור, חצוצרה, חלילית, קולות) ויואב קוטנר (תופי קונגה, שירה). משה לוי (קלידים) ניגן בהופעה בשני ההרכבים.

להקת קאריזמא ליוותה את אריאל במהלך מסע ההופעות שערך ברחבי הארץ בשנת 1987 תחת השם "מסע הבחירות של מאיר אריאל". בהופעה זו התאחדה הלהקה מחדש ויחד ביצעו שירים אותם ביצעו במסגרת מסע הבחירות המקורי. בהופעה, שהתקיימה יומיים לפני הבחירות לכנסת הארבע עשרה, ביצע אריאל גרסה חדשה לקטע המעבר "נאום בחירות", שהיה מעיין המשך לנאום הבחירות שנשא אריאל במהלך מסע ההופעות המקורי ב-1987.

אלבום זה כולל את חלקה של להקת קאריזמא בלבד (מלבד השיר האחרון באלבום, "טוק טוק טוק", אותו ביצעו שני ההרכבים יחד). בשנת 2003, לאחר מותו של אריאל, יצאה ההופעה במלואה ב-DVD בשם "דרך דמעה שקופה", ובו נכלל גם חלקה של להקת "זרעי קיץ".

האלבום כולל גרסת כיסוי מעוברתת בסגנון חופשי לשיר "Knockin' on Heaven's Door" של בוב דילן, שהפך בגרסתו של אריאל ל"טוק טוק טוק", וכן שיר מתוך פסקול הסרט "אדם בעקבות גורלו", שיר של הזמר פאטס דומינו, שני שירים של יואב קוטנר בביצועו של קוטנר, שיר של מיקי שביב בביצועו של שביב ושיר של יהודה עדר בביצועו של עדר. האלבום כולל גם עיבודים חדשים ללהיטיו של אריאל.

==רשימת השירים==

==קישורים חיצוניים==

קטגוריה:אלבומי הופעה מ-1998
קטגוריה:אלבומי מאיר אריאל
קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
עקומת הסינוס של הטופולוגים

בטופולוגיה, עקומת הסינוס של הטופולוגים היא דוגמה קלאסית למרחב טופולוגי קשיר שאינו קשיר מסילתית. 

== הגדרה פורמלית ==
עקומת הסינוס של הטופולוגים מוגדרת כתת המרחב של <math>\ R^2</math>, המורכב מגרף הפונקציה <math>\ \sin \left(\frac{1}{x}\right)</math> בקטע <math>\ (0,\infty)</math> ומהקטע הסגור 
<math>\ \{ 0\}\times [-1,1]</math>.

כלומר, מדובר בתת-הגרף של המישור האוקלידי המוגדר על ידי הקבוצה:
<math>\ \{(x,\sin(1/x)): x>0\} \cup \{ 0\}\times [-1,1]</math>

עקומת הסינוס של הטופולוגים

==תכונות==
ניתן להוכיח שעקומה זו קשירה, אך אינה קשירה מסילתית ואינה קשירה מקומית. זוהי הדוגמה הקלאסית למרחב טופולוגי קשיר שאיננו קשיר מסילתית.

עקומת הסינוס של הטופולוגים היא קומפקטית מקומית ואף קומפקטית. עם זאת עקומת הסינוס של הטופולוגים הפתוחה, בפירוט, תמונת הפונקציה הרציפה המוגדרת <math>\ f(x)=(x,\sin(1/x))</math> לכל <math>\ x>0</math>, ו- <math>\ f(x)=(0,0)</math> עבור <math>\ x = {-1}</math> של המרחב <math>\ \{-1\}\cup (0,\infty)</math> היא תמונה רציפה של קומפקטית מקומית בעוד שאינה קומפקטית מקומית בעצמה.

==קישורים חיצוניים==
* 

קטגוריה:מרחבים טופולוגיים יחידאים
קטגוריה:קשירות
Steal This Album!

!Steal This Album (בתרגום חופשי: גנוב את האלבום הזה!) הוא אלבום האולפן השלישי של להקת המטאל הארמנית-אמריקאית סיסטם אוף אה דאון. האלבום יצא לאור ב-26 בנובמבר 2002 על ידי חברת ההקלטות קולומביה רקורדס. האלבום הגיע למקום 15 בדרוג השבועון "בילבורד".

== רקע ==

=== Toxicity II ===
שם האלבום ניתן לו אחרי שקובץ שהקלטות מתקופת האלבום הקודם, Toxicity דלף לרשת תחת השם "Toxicity 2". הלהקה פרסמה הודעה שבה הם מביעים את אכזבתם הרבה מכך שמעריציהם מקשיבים לחומרים לא גמורים. לכן החליטה הלהקה להוציא את החומרים כאלבום חדש, ורמזה על הסיפור בשם שלו. רוב השירים נערכו, שמות השירים, המילים והלחנים שונו, ונוספו מספר שירים חדשים שלא הודלפו. לבסוף האלבום שיצא היה שונה באופן משמעותי מהאלבום שהודלף.

למרות שבתקשורת נתפס האלבום כאוסף צדדי של שירי בי סייד, התעקשה הלהקה כי שירי האלבום שווים באיכותם לאלו של האלבום הקודם. סולן הלהקה, סרג' טנקיאן, אמר שהשירים לא נכנסו לאלבום הקודם "כי הם לא התאימו התקשרו לגמרי לרעיון של האלבום". טנקיאן ומתופף הלהקה, ג'ון דאלמיין, הצהירו כי זהו האלבום האהוב עליהם מבין אלבומי הלהקה.

=== מהדורות מיוחדות ===
האלבום יצא בעיצוב מיוחד, בארבע גרסאות שונות, שכל אחת עיצב וצייר אחד מחברי הלהקה. גרסאות אלו יצאו במהדורה מוגבלת. מהדורה מוגבלת נוספת שיצאה מאוחר יותר, כללה דיסק כפול כאשר על כל אחד מצידי שני הדיסקים הודפסה אחת הגרסאות של חברי הלהקה.

<gallery>
תמונה:Shavo_Odadjian_version.jpg|העיצוב של שאבו אודאג'יאן
תמונה:John_Dolmayan_version.jpg|העיצוב של ג'ון דאלאמיאן
תמונה:Daron_Malakian_version.jpg|העיצוב של דארון מאלכיאן
תמונה:Serj_Tankian_version.jpg|העיצוב של סרג' טנקיאן
</gallery>

=== שירי האלבום ===
אלבום זה נחשב למתון מקודמו, ונכללו בו שירים שבהם היה אפשר לשמוע גם גיטרה אקוסטית כמו "roulette".

השיר "Streamline" נכנס לפסקול של הסרט "מלך העקרבים".

קליפ הווידאו של הסינגל "Boom! " צולם על ידי הבמאי מייקל מור במחאה נגד מלחמת עיראק.

== רשימת רצועות ==

==קישורים חיצוניים==

קטגוריה:אלבומי מטאל
קטגוריה:אלבומי 2002
קטגוריה:אלבומים שהופקו על ידי ריק רובין
קטגוריה:אלבומי System of a Down
קטגוריה:אלבומי זהב באוסטרליה
קטגוריה:אלבומי פלטינה בברזיל
יעקב כתריאל

יעקב כתריאל (נולד ב-20 בפברואר 1945) הוא פרופסור אמריטוס לכימיה בטכניון בחיפה וכיהן כראש החוג לכימיה במוסד האקדמי נצרת. מאז 2018 מלמד בשלוחת הטכניון בגוונגדונג, סין.

סיים לימודיו התיכוניים בבית הספר התיכון ע"ש חיים גרינברג קריית טבעון בשנת 1963. בן מחזורו של פרופ' יוסף שלזינגר. למד בטכניון - תואר ראשון קיבל בשנת 1967, תואר שני בשנת 1970, תואר שלישי בשנת 1972.

המחקרים שלו מתרכזים בתחומים השונים של כימיה תאורטית. 

פעיל שמאל רדיקלי, פעיל למען אזרוח החברה הישראלית והקטנת משקלו של הצבא במסגרת תנועת פרופיל חדש, ומראשי הפעילים למען שחרורה של טלי פחימה. כתריאל מפגין קבוע כנגד גדר ההפרדה בבילעין, מיוזמי העצומה של אקדמאים ואנשי חינוך לשרת החינוך לימור לבנת כנגד הכנסת קציני צה"ל למערכת החינוך.

==הערות שוליים==

קטגוריה:בוגרי בית הספר התיכון ע"ש חיים גרינברג
קטגוריה:כימאים ישראלים
קטגוריה:סגל הטכניון: כימיה
קטגוריה:פעילי שמאל רדיקלי ישראלים
קטגוריה:קריית טבעון: אישים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1945
חיפושית הזהב

חיפושית הזהב (באנגלית: The Gold-Bug) הוא סיפור קצר מאת אדגר אלן פו שעלילתו מתרחשת בסאליבנס איילנד שבקרוליינה הדרומית. הסיפור פורסם לראשונה בעיתון Philadelphia Dollar Newspaper ביוני 1843, לאחר שפו זכה בתחרות שערך העיתון ובפרס של $100.

==עלילת הסיפור==
העלילה גוללת את קורותיו של ויליאם לנגראן שלקה באובססיה לאיתורו של מטמון זהב, לאחר שננשך בידי חיפושית פרעה העשויה מזהב טהור. הוא מודיע לחברו הטוב, המספר, שיבוא לאלתר לביתו וכשהלה מגיע הוא מודיע לו כי הם עומדים לפצוח במסע לגילוי אוצר אבוד יחדיו עם משרתו ג'ופיטר. לבסוף לנגראן אכן מוצא אוצר שמוערך ביותר ממיליון דולר וחצי ושנטמן על ידי הפיראט הידוע לשמצה, רב החובל קיד. לאחר מציאת האוצר מספר לנגראן כיצד נודע לו מיקומו לאחר שפיענח כתב סתרים על קלף שמצא קבור בחול.

הסיפור מערב קריפטוגרפיה תוך פירוט של שיטת הפענוח של צופן החלפה פשוט על ידי שימוש בניתוח תדירויות. הצופן שהופיע בסיפור הוא:
<pre dir="ltr">
53‡‡†305))6*;4826)4‡.)4‡);806*;48†8
¶60))85;1‡(;:‡*8†83(88)5*†;46(;88*96
*?;8)*‡(;485);5*†2:*‡(;4956*2(5*–4)8
¶8*;4069285);)6†8)4‡‡;1(‡9;48081;8:8‡
1;48†85;4)485†528806*81(‡9;48;(88;4
(‡?34;48)4‡;161;:188;‡?;
</pre>
והפענוח הוא:
<pre dir="ltr">
A good glass in the bishop's hostel in the devil's seat
forty-one degrees and thirteen minutes northeast and by north
main branch seventh limb east side shoot from the left eye of the death's-head
a bee line from the tree through the shot fifty feet out.
</pre>
כשהכוונה היא למדוד את המרחק לאוצר מאנך היוצא מהעין השמאלית של גולגולת המת על העץ.

==תרגומים עבריים==
* אדגר אלן פו, "חִפושית הזהב", סִפורים, תרגם אהרן אמיר, תל אביב: מחברות לספרות, תש"י. (הקובץ הופיע בהמשך בשם חפושית הזהב: ועוד ספורים, תשכ"ו 1965.)
* אדגר אלן פו, "חיפושית הזהב", המכתב הגנוב ואחרים: סיפורים, תרגמה אלינוער ברגר, עורך מנחם פרי, בני ברק: הקיבוץ המאוחד ("הספריה החדשה"), תש"ע 2010.

==ראו גם==
*צופן ספר
*חוברת ביל

==קישורים חיצוניים==

*[http://etext.lib.virginia.edu/toc/modeng/public/PoeGold.html הטקסט המלא של הסיפור], ספריית אוניברסיטת וירג'יניה
*[http://www.gutenberg.org/etext/2147 עבודותיו של אדגר אלן פו]
*[http://poestories.com/text.php?file=goldbuh אתר עם הטקסטים המלאים של סיפוריו של אדגר אלן פו]
* 

קטגוריה:סיפורים קצרים
קטגוריה:אדגר אלן פו
קטגוריה:חיפושיות בתרבות
שי זורניצר

שי זורניצר (נולד ב-28 ביוני 1967) הוא שחקן, זמר, מלחין ומדבב ישראלי.
בסדרות שדיבב הופיע גם בשם "שי תומר". 

== ביוגרפיה ==
זורניצר גדל בבאר שבע. הוא החל את דרכו המקצועית בלהקת הנח"ל בה היו חברים יואב צפיר, מומי לוי, שרון חזיז, דנה ברגר, אורי הוכמן, תומר שרון, אילה אשרוב שרון שחל ועוד. השתתף בשתי תוכניות שהעלתה הלהקה בבימויו של צדי צרפתי, והיה הסולן בשיר "שש עשרה, שבע עשרה". מיד לאחר שחרורם הקימו את "ציל"ה" - צוות יוצאי להקת הנח"ל. בשנת 1991 השתתף ב"אגף הסגור" - פינה סטירית שכתב אפרים סידון בערוץ הראשון, בהשתתפות טוביה צפיר, אסנת וישינסקי, מודי בראון, יואב צפיר, גדי פור ומומי לוי. הפינה עלתה לבמה בפסטיבל ישראל והציגה במשך כשנתיים בכל רחבי הארץ. ב-1992 גילם זורניצר את יוסף, לצידה של חוה אלברשטיין במחזמר "יוסף וכתונת הפסים המשגעת" בהפקתו של אברהם דשא (פשנל), בימויו של צדי צרפתי ותרגומו של אהוד מנור. זורניצר המשיך לשתף פעולה עם חוה אלברשטיין ויחד כתבו את "מילה אחת של אהבה" שיצא באלבומו הראשון "בתום קול הצעקה". לאותו אלבום הוקלט השיר - "התחייבות" ("אני אוהב אותך"), אשר נכתב על ידי אהוד מנור, אך את רוב שירי האלבום שהפיק עדי רנרט, כתב זורניצר עם תומר שרון. לאחר צאת אלבומו הראשון הפסיק להופיע אך המשיך לכתוב ובמקביל עסק בהפקת פרסומות ודיבוב קולות לסדרות וסרטי אנימציה.

בשנת 2005 הקליט את האלבום "תמונות בשחור ולבן", בו שיתף פעולה עם אהוד מנור שכתב את השירים "כדור הבדולח" ואת "למדי אותי" ועם שירי ארצי שכתבה את השיר "גשם ראשון". גם לאלבום זה כתב זורניצר חלק מהשירים, ביניהם "חללית" שכתב לבנו ובו הוא נותן ביטוי לחייו האישיים, יחסיו עם משפחתו וגעגועיו לאביו שנפטר בילדותו. את האלבום הפיקו מוזיקלית איתמר אשפר ואסף דר.

זורניצר דיבב בסדרות אנימציה רבות, ביניהן "חכמת הטבע", "תום סויר", "חוש-חש הבלש" (בתפקיד הדמות הראשית), "סיפורי ספר הג'ונגל" (בתפקיד בגירה ואלכסנדר) "צבי הנינג'ה" (בתפקיד דונטלו מכל העונות של הסדרה הישנה), "עומר" (בתפקיד הוט), מאנו, קלימרו (בתפקיד חזי), האחים סופר מריו (בתפקיד טוד, אשר בדיבוב לעברית נקרא פטריון), דרגון בול (הצד האפל של מג'ין בו: כל הסוגים חוץ מבו השמן, ברולי), החתולים הסמוראים (בתפקיד אנשובי וזריזי), אקס מן, רן וסטימפי (בתפקיד רן), נוני התמנון (בתפקיד פינגו ובוצי), בננמן (בתפקיד המספר והעורב), תשאלו את ויקטור (בתפקיד זייגו), מוסטי, זורו, ובסרטים רובוטס, הדרך לאל-דוראדו (בתפקיד מיגל), ענק הברזל, גארפילד, כוכב המטמון, מדגסקר ומדגסקר 2. בשנים 2008 ו-2009 הוא דיבב בטאק וכוח הג'וג'ו (בתפקיד נזיר העץ), וב-2012 חזר לדבב את סקיפר במדגסקר 3: מקרקסים את אירופה ודיבב את פלין בעידן הקרח 4, ב-2014 חזר לדבב את סקיפר בהפינגווינים ממדגסקר - הסרט.

==קישורים חיצוניים==

* 
==הערות שוליים==

קטגוריה:שחקני תיאטרון ישראלים
קטגוריה:זמרים השרים בעברית
קטגוריה:זמרים ישראלים
קטגוריה:מדבבים ישראלים
קטגוריה:חברי להקת הנח"ל
קטגוריה:ישראלים שנולדו ב-1967
פיליפ דה קומין

פיליפ דה קומין (בהולנדית: Filips van Komen; בצרפתית: Philippe de Commynes; 1447 – 1511) היה היסטוריון ודיפלומט צרפתי ממוצא פלמי.

פיליפ דה קומין שירת בחצרותיהם של שני מלכי צרפת ושל שני דוכסי בורגונדיה, וכתב בשפה הצרפתית ספר היסטוריה המבוסס על התנסותו האישית במאורעות של תקופתו. ספרו "זיכרונות" שפורסם ב-1498 נחשב למקור ראשון במעלה להיסטוריה של אירופה במאה החמש עשרה.
== ביוגרפיה ==
דה קומין נולד בטירת קומין ברנקור שבפלנדריה למשפחת אצולה עשירה שהשתייכה לחצרו של פיליפ השלישי דוכס בורגונדיה. כשהיה בן שש שנים בלבד נתייתם מאביו, והדוכס לקח אותו תחת חסותו. ב-1468 הפך לאביר בחצרו של שארל הראשון דוכס בורגונדיה (בנו ויורשו של פיליפ השלישי). באוקטובר של אותה שנה השתתף בפגישתו של שארל הראשון עם לואי האחד עשר מלך צרפת, שהתקיימה בעיר פרון שבצפון צרפת. ב-1470 נשלח בשליחות דיפלומטית אל העיר קאלה לחופי התעלה, שהייתה בשליטת ממלכת אנגליה.

ב-1472 נמלט אל העיר אנז'ה שבצפון מערב צרפת, והצטרף אל לואי האחד עשר שהיה אויבו המושבע של שארל הראשון. אחרי מות שארל הראשון ב-1477 ניסה פיליפ דה קומין להביא לאיחודה של פלנדריה עם צרפת, אך ללא הצלחה. פלנדריה עברה לחסות בית הבסבורג מאוסטריה, והוא נשלח בשליחות דיפלומטית לאיטליה. אחרי מות לואי האחד עשר ב-1483 הפך פיליפ דה קומין לבן חסותו של שארל השמיני מלך צרפת (בנו ויורשו של לואי האחד עשר), אך עד מהרה נחשד בבגידה והושם בכלא מ-1487 עד 1489. אחרי שחרורו הוגלה לאחוזתו בעיר דרה שממערב לפריז, ושם החל לכתוב את ספרו "זיכרונות". ב-1490 שב לחצר מלכותו של שארל השמיני, וליווה את המלך במסעו לאיטליה (1494–1495). המלך הטיל עליו לנהל את המשא ומתן עם ה "ליגה של ונציה" (ונציה, אוסטריה, כוחות האפיפיור ואלה של דוכס מילאנו) שלחמה נגד צרפת.

פיליפ דה קומין נפטר ב-1511 בעיירה ארז'נטון- שאטו (כיום בחבל פואטו-שראנט בצרפת).

==קישורים חיצוניים==

* 

קטגוריה:היסטוריונים צרפתים
קטגוריה:פלמים
קטגוריה:ילידי 1447
קטגוריה:נפטרים ב-1511
ז'וזף קסא-וובו

קונגו, 1963. יושבים, מימין לשמאל: ראש ממשלת ישראל לוי אשכול, נשיא ישראל זלמן שזר, נשיא קונגו ז'וזף קסא-וובו]]
ז'וזף קסא-וובו (בצרפתית: Joseph Kasa-Vubu; 1917 - 24 במרץ 1969) היה הנשיא הראשון של הרפובליקה של קונגו (כיום נקראת הרפובליקה הדמוקרטית של קונגו). תקופת שלטונו ארכה חמש שנים, מ-1960 ועד 1965.

קסא-וובו צמח משורות ה-ABAKO (Association des Bakongo) של שבט הבקונגו באגן נהר הקונגו. 

בבחירות שהתקיימו לקראת הענקת העצמאות לקונגו, הייתה מפלגת האבאקו שלו השנייה בגודלה ונוצר מרוץ להקמת קואליציה, בינו לבין פטריס לומומבה שמפלגתו הייתה הגדולה ביותר, עם מעט פחות מ-30% מהקולות. תחילה הודיע קסא-וובו כי הצליח לגבש רוב להקמת ממשלה, אולם לאחר יומיים הושגה הסכמה על הקמת קואליציה בראשות לומומבה, כאשר קסא-וובו יהיה לנשיא. ב-24 ביוני 1960, נבחר קסא-וובו לנשיא בהצבעה משותפת של בית הנבחרים והסנאט והוא היה לנשיא הראשון לאחר קבלת העצמאות מבלגיה ב-30 ביוני 1960.

המדינה הצעירה הייתה טרודה בבעיות פוליטיות וצבאיות קשות, וכן במאבק בתנועות מקומיות בדלניות. הממשלה המרכזית שותקה בשל חילוקי הדעות בין קסא-וובו השמרן לבין ראש הממשלה הלאומני פטריס לומומבה.

ב-5 בספטמבר 1960 הודיעו קסא-וובו ולומומבה זה על פיטוריו של זה, ביוצרם סבך שהותר רק 9 ימים לאחר מכן כאשר מובוטו ססה סקו תפס את השלטון בברכת קסא-וובו. לומומבה נמסר לידי הכוחות הבדלניים באזור קטנגה הדרומי ונהרג שם.

במשך חמש השנים הבאות היה קסא-וובו נשיא מעל שורת ממשלות חלשות. הוא מינה ביולי 1964 את מנהיג הבדלנים הקטנגים מואיז צ'ומבה לתפקיד ראש הממשלה, במטרה לגייס שכירי חרב אירופים למלחמה במרידות. מובוטו שוב תפס את השלטון וב-25 בנובמבר 1965 הדיח את קסא-וובו ונאמניו ומינה עצמו לראש המדינה.

היה נשוי להורטנז נגומה מסונדה ולהם תשעה ילדים.

==קישורים חיצוניים==

* 

==הערות שוליים==

קטגוריה:נשיאי הרפובליקה הדמוקרטית של קונגו
קטגוריה:ילידי 1910

קטגוריה:נפטרים ב-1969
עגור (סוג)

עגורים אפורים בשמורת החולה]]
[[עגור יפני]]
עגור (שם מדעי: Grus) הוא סוג של עופות במשפחת העגוריים. זה הוא הסוג הגדול במשפחה, והוא מכיל 12 מינים מתוך 15 המינים שיש במשפחה זו (לצד שני מיני עגור הכתר וכן המין עגור כרבלתי).

בישראל המינים עגור אפור ועגור חן הם מינים חולפים, אשר לעיתים עוצרים לשהייה קצרה, בעיקר בשמורת החולה.

=== מיני הסוג ===
{| cellspacing="0" class="wikitable sortable"
! שם !! שם מדעי !! תמונה!! משקל
|-
| עגור סיבירי ||Grus leucogeranus || משקל: 4.9–8.6 ק"ג
|-
| עגור אדום-ראש ||Grus antigone|| משקל: 6.8–7.8 ק"ג
|-
| עגור ברולגה ||Grus rubicunda || משקל: 3.7–8.7 ק"ג
|-
| עגור לבן-עורף ||Grus vipio || משקל: 5.6~ ק"ג
|-
| עגור קנדי ||Grus canadensis|| משקל: 2.7–6.7 ק"ג
|-
| עגור חן ||Grus virgo|| משקל: 2–3 ק"ג
|-
| עגור כחול ||Grus paradisea|| משקל: 3.6–6.2 ק"ג
|-
| עגור אפור ||Grus grus|| משקל: 3–6.1 ק"ג
|-
| עגור הכתם ||Grus monacha|| משקל: 3.7~ ק"ג
|-
| עגור אמריקאי ||Grus americana|| משקל: 7.3~ ק"ג
|-
| עגור שחור-צוואר ||Grus nigricollis || משקל: 5.5~ ק"ג
|-
| עגור יפני ||Grus japonensis|| משקל: 7.7–10 ק"ג
|-
|}

==בתרבות==
בתרבות יפן מקובל לייחס לעגור מזל טוב. סיפורה של סדקו ססקי ואלף עגורי האוריגמי שקיפלה הפך למפורסם גם מחוץ ליפן.

== קישורים חיצוניים ==

* [http://www.savingcranes.org קרן העגורים הבינלאומית] 
* יוסי אשבול, עידן יוסף, [http://www.news1.co.il/Archive/001-D-191999-00.html?tag=03-29-50 עגור החן מבקר בארצנו], News1

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:עגוריים
יניסיי

נהר יֶנִיסֵיי (מרוסית: Енисе́й; בטובאנית: Улуг-Хем, אוּלוּגּ-חֶם; בחקסית: Ким суғ, קִים סוּגֿ) הוא מרכזה של מערכת הנהרות הגדולה ביותר שנשפכת לאוקיינוס הקרח הצפוני. הנהר זורם מאזור מונגוליה צפונה אל ים קארה, ומנקז את רוב מרכז סיביר. אורכו בנתיב יניסיי-אנגרה-סלנגה הוא 5,539 קילומטרים, החמישי באורכו בנהרות העולם ושביעי בספיקתו, 19,600 מ"ק לשנייה.

אזור מעלה הנהר עשיר באשדות ונוטה להצפות, ועל כן האוכלוסייה בו מועטה. במרכזו נבנו על הנהר סכרים גדולים המפיקים חלק נכבד מתצרוכת האנרגיה של רוסיה, חלקם נבנה בעבודת כפייה. היניסיי ממשיך את מהלכו בטייגה השוממת, שם נשפכים אליו נהרות רבים, עד שהוא נשפך (דרך מפרץ יניסיי) לים קארה בטונדרה הקפואה כליל יותר ממחצית השנה.

==היניסיי העליון==
היניסיי מתחיל בשני פלגים עיקריים. "בולשוי יניסיי", היניסיי הגדול, הזורם בהרי סייאן וה"מאלי יניסיי", היניסיי הקטן, הזורם מעמק דרחד במונגוליה. מחקרים גאולוגיים והידרולוגיים הראו כי היציאה הצרה מעמק דרהט נחסמה בקרח בתקופות של טמפרטורה עולמית נמוכה, ביוצרה אגם גדול כאגם חובסגול הסמוך. כשנסוגו הקרחונים, פרצו החוצה כ-500 קמ"ק של מים שגרמו כנראה להצפות חמורות.

שני הפלגים זורמים מערבה ומתמזגים בעיר קיזיל. לאחר מכן נפגש הערוץ עם נהר הקמצ'יק וממשיך מהלכו בהרי סייאן המערביים עד שהוא יוצא אל הערבה האירואסייתית (ה"סטפה"). קטע זה אורכו כ-700 קילומטרים.

==היניסיי המרכזי==
בקטע זה הוקמו על היניסיי סכרים רבים, ובהם סכר סייאנו-שושנסקייה בסייאנסק (גובהו 242 מטר). הסכר הושלם ב-1989 ותחנת הכוח שלו מפיקה 6400 מגאווט לתעשיית האלומיניום.

100 קילומטרים במורד הזרם הנהר מתמזג עם נהר האבאקאן בעיר באותו שם. בהמשך הוא עובר כ-10 ק"מ מנהר צ'ולים, יובלו של האוב, וחולף בעיר קרסנוירסק, המהווה תחנה חשובה של הרכבת הטרנס סיבירית ועיר נמל גדולה. בסמוך אליה גם הוקם סכר הידרואלקטרי.

70 קילומטרים במורד הזרם מקרסנוירסק שוכנת העיר הסודית ז'לזנוגורסק שבה פותחו לווייני ריגול ונשק גרעיני. העיר אינה מצוינת במרבית המפות ולא ברורה מידת הזיהום הגרעיני שהיא פולטת לנהר. 200 ק"מ הלאה, ליד העיר סטרלקה, נשפך אל היניסיי נהר האנגרה, המנקז את ימת באיקל.

==היניסיי התחתון==
נהר הקאז נשפך אל היניסיי 300 ק"מ במורד הזרם מסטרלקה, שם גם מתחבר היניסיי לאוב בתעלת האוב-יניסיי ונהר הקט. באזור זה מתרחב ערוץ הנהר, נשפכים אליו נהרות רבים נוספים (בפרט הטונגוסקה הסלעית והטונגוסקה התחתונה בעיר טורוחנסק) ואיים רבים פזורים בו. צפונית מטורוחנסק מתחילה הטונדרה, בה קפוא הנהר למעלה ממחצית השנה. הצטברות הקרח עלולה לגרום להצפות בשל חסימה דמוית סכר, ועל כן משתמשים לעיתים בחומרי נפץ על מנת לפתוח ערוצי זרימת מים בנהר. העיר האחרונה על הנהר היא דודינקה שליד נורילסק, שממנה פועלת ספינת נוסעים לקרסנוירסק. באזור זה רוחב שפך הנהר הוא 50 קילומטר ו-250 הקילומטרים האחרונים של נתיבו נשמרים פתוחים לשיט על ידי שוברות קרח.

==קישורים חיצוניים==

* 

קטגוריה:רוסיה: נהרות
קטגוריה:חבל מנהלי קרסנויארסק: גאוגרפיה
צדקיהו בן כנענה

צִדְקִיָּהוּ בֶן כְּנַעֲנָה (גם צִדְקִיָּה בֶן כְּנַעֲנָה), על פי התנ"ך התחזה לנביא ה', ופעל באמצע תקופת הבית הראשון במאה ה-9 לפנה"ס, בחצרו של אחאב מלך ישראל בשומרון. בפועל הוא היה חלק מארבע מאות נביאי השקר בחצר אחאב, ולפי המספר הזה כנראה שהם היו נביאי האשרה שאיזבל סירבה לשלוח למבחן בהר הכרמל.

==בתנ"ך==
בסיפור המופיע ב וב, צדקיהו מנבא לאחאב ולעמיתו יהושפט מלך יהודה הצלחה במלחמה נגד ארם ברמות גלעד. הוא אף ממחיש את נבואתו בעשיית קרני ברזל ואומר "כה אמר ה': באלה תנגח את ארם עד כלתם". בהמשך בא מיכיהו בן ימלה ומנבא בשם ה' את התוצאה ההפוכה, היינו שאחאב יובס במלחמה. צדקיהו מכה את מיכיהו על הלחי ומעורר תיגר על אמיתת נבואתו של זה, באומרו "אי זה עבר רוח ה' מאיתי לדבר אותך?". מיכיהו משיב שכאשר נבואתו שלו תתגשם, גם צדקיהו בעצמו "יבא חדר בחדר להחבא". בסוף הסיפור מתברר שמיכיהו צדק וצדקיהו טעה: אחאב נהרג בקרב.

==משמעות שמו==
משמעות השם "צדקיהו" היא: יהו (ה') הוא צודק.

==בספרים החיצוניים==
צדקיהו בן כנענה מופיע בספר עליית ישעיהו, בו נטען שבחיר-רע, השומרוני שהלשין על הנביא ישעיהו, הוא קרוב משפחה שלו.

== קישורים חיצוניים ==
* [http://www.tora.us.fm/tnk1/dmut/dmut/1048.html "דף הבית" של צדקיה בן כנענה] באתר הניווט בתנ"ך
* [http://kodesh.mikranet.org.il/i/t/t09a22.htm מלכים א' כב] באתר מקראנט
* [http://kodesh.mikranet.org.il/i/t/t25b18.htm דברי הימים ב' יח] באתר מקראנט

==הערות שוליים==

קטגוריה:נביאי שקר בתנ"ך
קטגוריה:אישים בספר מלכים
דינאן (בלגיה)

דינאן (בצרפתית: Dinant) היא עיר הממוקמת על הנהר מז במחוז נאמור באזור ולוניה שבבלגיה.

== היסטוריה ==
לאורך השנים חשף המיקום האסטרטגי על הנהר את העיר לקרבות ולביזה. ב-1466 דוכס בורגונדיה פיליפ השלישי "הטוב" ובנו, שארל "האמיץ", הענישו את מורדי דינאן, השליכו 800 מאזרחי העיר לתוך הנהר, והעלו את העיר בלהבות.

דינאן של ימי הביניים התמחתה בעבודות מתכת, וייצרה סחורות מוגמרות עשויות תערובת של כסף ונחושת קלל, ובהן פמוטות, קערות מנחה ופריטים אחרים לשימוש המזבח הנוצרי, שנמכרו בעמק המז ובחבל הריין שבגרמניה, וכונו בשם "דינאנטרי".

אתר התיירות העיקרי של העיר הוא כנסיית הקולג' של נוטרדאם, שנבנתה מחדש בסגנון גותי, אחרי שמפולת סלעים מן הצוק הנמצא בקרבתה החריבה את הכנסייה הרומנסקית ב-1227. מעל הכנסייה מתנשא מבצר מן המאה ה-11 המשקיף על עמק המז. ב-1530 בישוף העיר ליאז' בנה מחדש את המבצר. ב-1703 הצרפתים החריבו אותו. המבצר קיבל את צורתו הנוכחית, עם 408 מדרגות עשויות אבני סלע מסותתות, ב-1821 בתקופת הממלכה המאוחדת של הולנד.

אחד מבני העיר המפורסמים הוא אדולף סאקס, שהמציא את הסקסופון בשנות הארבעים של המאה ה-19.

בתחילת מלחמת העולם הראשונה, במהלך הפלישה הגרמנית לבלגיה, כבשו הגרמנים ב-15 באוגוסט 1914 את מבצר דינאן, אך זמן קצר לאחר מכן גורשו במתקפת נגד של כוחות צרפתיים. בלילה שבין 21-22 באוגוסט פשטו הגרמנים לדינאן, בפשיטה שהסתבכה ועלתה ב-19 הרוגים ו-117 פצועים. הגרמנים בכעסם הוציאו להורג שבעה אזרחים ושרפו 15-20 בתים בהאשימם את האוכלוסייה בירי על כוחותיהם. ב-23 באוגוסט 1914 תקפו כוחות צבא הקיסרות הגרמנית שוב את דינאן וטבחו 674 אזרחים בלתי חמושים, בטבח הגדול ביותר שנעשה על ידי הגרמנים במלחמת העולם הראשונה.

נכון ל-1 בינואר 2005 מנתה העיר 12,907 תושבים. שטח העיר 99.80 קמ"ר. צפיפות: 128.33 תושבים לקמ"ר.

== קישורים חיצוניים ==

* 

==הערות שוליים==

בתים בדינאן, על שפת נהר המז.

קטגוריה:ערכים שבהם תבנית בריטניקה אינה מתאימה
קטגוריה:ולוניה: ערים
מוחמד נאג'י אל-עוטרי

מוחמד נאג'י אל-עוטרי (בערבית: محمد ناجي عطري, בתעתיק מדויק: מחמד נאג'י עטרי; נולד בשנת 1944) היה ראש ממשלת סוריה שכיהן בתפקיד זה מ-10 בספטמבר 2003 ועד 2 באפריל 2011.

אל-עוטרי נולד בעיר חלב והוא חבר במפלגת הבעת' השלטת משנת 1970. סיים לימודי אדריכלות באוניברסיטת חלב בשנת 1970 ומחזיק בתואר בתכנון ערים שקיבל בהולנד בשנת 1972. הוא דובר אנגלית וצרפתית שוטפות. אל-עוטרי נשוי ואב לארבעה בנים.

==תפקידים קודמים==
* חבר מועצת סניף איגוד המהנדסים בחלב 1975-1979
* חבר מועצה בעיריית חלב 1976-1980
* ראש עיריית חלב 1980-1983
* ראש סניף איגוד המהנדסים בחלב 1981-1985, 1989-1993
* מושל מחוז חומס 1996-2000
* סגן ראש הממשלה לענייני שירותים 2000-2003

==קישורים חיצוניים==

* [https://web.archive.org/web/20040208231222/http://www.syrianembassy.gov.om/AboutSyria/Goverment/Eatree.htm קורות חיים של אל-עוטרי], אתר שגרירות סוריה בעומאן

==הערות שוליים==

קטגוריה:ראשי ממשלת סוריה
קטגוריה:פוליטיקאים סורים
קטגוריה:ילידי 1944
סמל גיברלטר

סמל גיברלטר הוא שלט אצולה שהוענק לגיברלטר לראשונה עם הרשאה מלכותית בטולדו, ב-10 ביולי 1502, על ידי איזבלה הראשונה, מלכת קסטיליה בתקופת השלטון הספרדי על גיברלטר. שלט האצולה מורכב ממגן ותיאור של מבצר בעל שלושה מגדלים אדומים מעל מפתח מזהב התלוי מהפתח הקדמי של המבצר.

== עיצובו של הסמל ==

שלט האצולה מתואר בהרשאה המלכותית של המלכה איזבלה הראשונה כך:

הרישום המקורי של שלט האצולה שהוענק על ידי איזבלה הראשונה

הסמל הוא שלט אצולה הכולל מגן הצבוע בשני השלישים העליונים בלבן (ארז'ן) ובתוכו מתוארת טירה אדומה בת שלושה מגדלים. השליש התחתון צבוע אדום (גולס) ובמרכזו תלוי מפתח בצבע זהב (אור) אשר תלוי ממרכז הטירה. 

שלט האצולה של גיברלטר יונק את שורשיו מההרלדיקה של ממלכת קסטיליה, הממלכה הגדולה והחשובה ביותר בספרד של ימי הביניים, בה הייתה המלכה איזבלה הראשונה. בפתיחה להרשאה המלכותית לשלט האצולה של גיברלטר נאמר כך:

הרעיון שגיברלטר היא המפתח לספרד או לים התיכון מקורו עוד לפני הכיבוש הספרדי. על ממשיכיו של המפקד המוסלמי ברברי טאריק בן זיאד, שפלש לספרד דרך גיברלטר בשנת 711, נאמר שהם אימצו את הסמל של המפתח בעת שהתיישבו בגרנדה.

==השימוש כיום==
כיום, שלט האצולה הרשמי הנמצא בשימוש אצל ממשלת גיברלטר מורכב משלט האצולה המקורי בתוספת מוטו:Montis Insignia Calpe, שמשמעותו "הסמל של הר הצוק" (Mons Calpe היה השם הלטיני של צוק גיברלטר בפי הרומאים) שניתן על ידי המכללה להרלדיקה בשנת 1836 במטרה להנציח את המצור הגדול על גיברלטר שהתרחש בשנים 1779-1783. זהו שלט האצולה העתיק ביותר הנמצא כיום בשימוש בטריטוריות הבריטיות שמעבר לים, והיחיד במינו בשל העובדה שזהו הסמל המגן היחיד שמקורו בתקופה שלפני שלטונה של בריטניה הקולוניאלית במקום.

הסמל שונה מהחותם הרשמי של גיברלטר המכיל את צוק גיברלטר ולפניו ספינה שטה. לא ידוע מתי נוצר החותם הרשמי. החל משנת 1982 שימש הסמל גם כדגל גיברלטר וכן כדגל מושל גיברלטר. סמל ממשלת גיברלטר זהה לסמל הממלכה המאוחדת עם סמל גיברלטר בתחתיתו.

==ראו גם==
* דגל גיברלטר
* המנון גיברלטר
* גלריית סמלי הממלכה המאוחדת

== קישורים חיצוניים ==

* [http://www.gibraltar.gov.gi/national-symbols הסמלים הלאומיים של גיברלטר] באתר מושל גיברלטר 

== הערות שוליים ==

גיברלטר

קטגוריה:גיברלטר: סמלים לאומיים
גיברלטר
סמל ברמודה

סמל ברמודה הוא שלט אצולה שעליו אריה אדום המחזיק בידיו שלט אצולה נוסף המתאר ספינה טובעת.

האריה האדום מסמל את אנגליה ואת קשריה של ברמודה לאנגליה. הספינה הטובעת היא ספינת ה"סי ונטשור" - ספינת הדגל של חברת וירג'יניה, אשר נטרפה על החוף של ברמודה במכוון בשנת 1609 על ידי האדמירל סר ג'ורג' סומרס, על מנת למנוע טביעתה בסופה. כל תושבי הספינה ניצלו והתיישבו באי.

הסמל מופיע על דגל ברמודה שהוא דגל היוניון ג'ק שעליו סמל ברמודה, וכן על דגל מושל ברמודה.

==ראו גם==
* גלריית סמלי הממלכה המאוחדת

==קישורים חיצוניים==

ברמודה

קטגוריה:ברמודה
ברמודה
סקיי סיטי 1000

סקיי סיטי 1000 (ביפנית: スカイシティー1000) הוא הצעה לפרויקט בנייה עתידני שנועד להקל את בעיית צפיפות האוכלוסין בטוקיו שביפן.

על פי התוכנית, שהוצגה על ידי תאגיד טאקנקה ב-1989, המבנה יורכב מ-14 יחידות עגולות המונחות אחת על גבי השנייה. גובהו של הבניין יהיה 1,000 מטרים, רוחב בסיסו 400 מטרים ושטחו הפנימי 8 קמ"ר. הבניין יכיל אזורי מגורים ל-35,000 תושבים וכן משרדים, אזורי מסחר, פנאי ומוסדות חינוך שיספקו 100,000 מקומות עבודה.

התוכנית משכה תשומת לב רבה בקרב חוגי אדריכלות מכל העולם. ככל הנראה הפרויקט נבחן ברצינות רבה יותר מפרויקטים דומים כמו אקס-סיד 4000, בניין המילניום של לונדון של נורמן פוסטר, או אפילו המבנים הארקולוגיים של פאולו סולרי ו"עיר הזוהר" של לה קורבוזיה. בדיקות לבחינת המבנה העתידי כללו שימוש במסוק הכיבוי היחיד של טוקיו להדמיה שתבדוק מה יקרה אילו תפרוץ שריפת ענק בתוך הבניין. בנוסף, נבדקה מעלית מיוחדת במעבדות ניסוי מחוץ לטוקיו, המעלית נעה במהירות גבוהה במיוחד עם שלושה סיפונים שכל אחד מהם יכול להכיל עד 70 אנשים. העיצוב הוצג בערוץ דיסקברי בתוכנית על הנדסה קיצונית בשנת 2002, ובטור 'השבוע ביפן' בערוץ CNN בשנת 1989.
==ראו גם==
* גורד שחקים
* מבנה על

==קישורים חיצוניים==
* [https://web.archive.org/web/20080507063138/http://www.takenaka.co.jp/takenaka_e/techno/63_sky/63_sky.htm דף המידע באתר טאקנקה]
* [https://web.archive.org/web/20080229163627/http://media.dsc.discovery.com/convergence/engineering/skycity/interactive/interactive.html ערוץ דיסקברי] עמוד מידע בנוגע לסקיי סיטי.
* [https://web.archive.org/web/20050519074234/http://www.victorycities.com/ ויקטורי סיטי]

קטגוריה:יפן: גורדי שחקים
קטגוריה:מבני-על
קטגוריה:טוקיו: מבנים
קירור-על

קירור-על הוא מצב מטסטבילי (יציב חלקית) שבו נוזל נמצא בטמפרטורה הנמוכה מטמפרטורת הקיפאון שלו, בלא שיהפוך למוצק. תופעה זו נוצרת כאשר מקררים נוזל באופן אחיד, ובנוזל אין אתרי התגרענות - נקודות של אי-אחידות כגון חומר זר או שפות חדות של הכלי. ניתן לקרר נוזל באופן משמעותי מתחת לטמפרטורת הקיפאון שלו, כמו מים שניתנים לקירור עד 42°C- במצב נוזלי.

מנגנון פעולה: בהתמצקות, האנרגיה החופשית קובעת אם החומר ייטה להישאר במצב נוזל או יתמצק בטמפרטורה מסוימת. בהיעדר נקודות התגרענות השיקולים האנרגטיים נוטים יותר לכוון הנוזל.
אנרגיית פני-השטח של אזור קטן שמתמצק היא גבוהה יותר מהרווח באנרגיה של האזור המתמצק, ולכן ההתמצקות אינה מתפשטת אלא נעלמת. במצב זה לא יתרחש מעבר פאזה בפועל, גם אם הרווח באנרגיה החופשית של סך הנוזל מתאים לכך (קרי - הנוזל מקורר אל מתחת לטמפרטורת הקיפאון).

דוגמה (ראו קישורים חיצוניים): כאשר מים קופאים, נקודות מסוימות במים מתגבשות ראשונה לקרח, ומהן מתפשט מעבר הפאזה אל גוף המים כולו. נקודות התחלה אלה מהוות אתרי התגרענות. במידה והמים טהורים ומוחזקים בכלי נקי ללא פגמים, אין אתרי התגרענות. בהיעדרם, ניתן לקרר את המים לטמפרטורה נמוכה בהרבה מטמפרטורת הקיפאון (42°C-), בעוד המים נשארים במצב נוזלי. כאשר ייגרם שינוי למים הנמצאים במצב של קירור יתר (כמו טלטול המכל, השלכה של גורם זר פנימה או קפיאה של אזור קטן), יקפא גוש המים כולו במהירות.

==ראו גם==
* מצב מטסטבילי
* חימום-על
* גראופל
* התגרענות

== קישורים חיצוניים ==

* 
* 

קטגוריה:ערכים שבהם תבנית בריטניקה אינה מתאימה
קטגוריה:מצבי צבירה
סמל מונטסראט

סמל מונטסראט אומץ בשנת 1909.
הסמל מתאר את ארין אישה הלבושה ירוק שהיא ההאנשה של אירלנד, בהתבסס על האלה אריו במיתולוגיה האירית.

ארין מחזיקה בידה נבל המסמל את רפובליקת אירלנד ומופיע גם בסמל אירלנד וכן צלב המסמל את הנצרות.

הסמל מציג את הקשר בין מונטסראט למתיישבים האירים שהוגלו מאירלנד אל האי על ידי אוליבר קרומוול.

הסמל מופיע על דגל האי שהוא יוניון ג'ק שעליו הסמל, וכן על דגל מושל מונטסראט.

==ראו גם==
* גלריית סמלי הממלכה המאוחדת

==קישורים חיצוניים==

מונטסראט

קטגוריה:מונטסראט
מונטסראט
עגולוקו

דוגמה לעגולוקו
עגולוקו הוא סוג של תשבץ מספרים, שהומצא על ידי יהודה טאוב ב-2007. העגולוקו מבוסס על אותו עיקרון של הסודוקו - שיבוץ של כל הספרות מ-1 עד 9.

העיגול בתשבץ מחולק לשמונה "משולשי פיצה", ארבעה מעגלים ועיגול אמצעי המכיל ספרה אחת. כל 2 גזרות שכנות או כל מעגל, בשיתוף הספרה שבעיגול האמצע, צריכים להכיל את הספרות 1–9.
ספרת האמצע תופיע פעם אחת בכל החידה, וכל מספר אחר יופיע 4 פעמים.

== מבנה ==
לעזר, כל טבעת צבועה בצבע אחר, על מנת למנוע בלבול בין הטבעות.
העיקרון פשוט: לשבץ (לפי רמת קושי) כמה מספרים מ-1 עד 9, בלי שיתנגשו אחד בשני לפי החוקים.
*ברמה הכי קשה צריך לשבץ לפחות 11 ספרות.
*השיבוץ יכול להיות בכל אחת מן המשבצות - כך שיש אפשרות לא לשבץ מלכתחילה את משבצת האמצע.

קטגוריה:תשבצי מספרים
קטגוריה:שעשועי מתמטיקה
סגרפיטו

חזית בניין מעוטרת בסגרפיטו מתקופת ה[[רנסאנס, מדלינג, אוסטריה]]
ציור סגרפיטו על קיר האמפיתיאטרון ברחוב שרת ב[[רמת גן]]
סגרפיטו של דן ליבני, תל אביב, 1970
סגרפיטו (באיטלקית: Sgraffito, הגייה מדויקת: זְגְרָפִיטוֹ) היא טכניקה של ציור על גבי קירות. הפירוש המילולי של המילה הוא "מגורד בעומק".

== טכניקה ==

בבסיסו של הסגרפיטו עומד ציפוי הקיר בשתי שכבות או יותר של טיח. הקיר מטויח בשכבות בצבעים שונים. בטרם התייבשות הטיח, מתבצע הציור על ידי גירוד או חריצת הטיח, המביאים לחשיפתן מחדש של השכבות העמוקות יותר, שלהן צבע שונה.

== היסטוריה ==

עיצובי הסגרפיטו הראשונים בוצעו בשחור-לבן. הקיר היה מטויח בטיח מעורב בפיח (ומכאן התקבל הגוון השחור), ומעל הטיח סויד הקיר בסיד רגיל (לבן). הציור בוצע על ידי חריטה בחרט. הראשונים שיישמו טכניקה זו היו בנאים ולאו דווקא ציירים, והדגמים אותם ציירו היו קישוטים גרפיים פשוטים ואף חיקויי ציפוי אבן, בתים כאלו ניתן למצוא גם ביוון ובמיוחד באי כיוס בים האגאי.

במאה ה-13 החלו להשתמש בטכניקה גם ליצירות אמנות. הציורים הראשונים בטכניקה זו צוירו במנזרי הקתדרלה של מגדבורג. בציורים אלה ניתן לראות גם שלב נוסף בהתפתחותה - צביעה נוספת במכחול מעל לתרשים החרוט. במקרים רבים שימשו יצירות של אמנים מפורסמים כבסיס לציורי הקיר, אשר הועתקו בהגדלה מיצירות אלו.

שימוש נרחב בשיטה זו נעשה בתקופת הרנסאנס. הריכוז הגדול ביותר נמצא בצ'כיה.

== סגרפיטו בישראל ==
בישראל פעלו למעלה משלושים אמני ואמניות סגרפיטו.

ציור "העמלים" של מאיר שטיינגולד בחזית מפעל "עשת" בקיבוץ אילון, הוא ציור הסגרפיטו הראשון ששומר בישראל.

האמן דן לבני יצר בשנת 1970 את תבליט הסגרפיטו הגדול בארץ, בבניין בן חמש קומות בשדרות ח"ן מס' 24 בתל אביב<ref></ref>.

== לקריאה נוספת ==
* ב.מ. יכטהימר, ציור ורישום, הוצאת אחיאסף, 1980.

==קישורים חיצוניים==

* 

== הערות שוליים ==

קטגוריה:ציורי קיר
קטגוריה:ציור
קטגוריה:אמנות במרחב הציבורי
קטגוריה:טכניקות אמנותיות
קטגוריה:מילים וביטויים באיטלקית
אפקט הפרפר (סרט)

אפקט הפרפר (באנגלית: The Butterfly Effect) הוא דרמת מתח עם אלמנטים של מדע בדיוני משנת 2004. שמו של הסרט מתייחס לאפקט הפרפר, שהוא ביטוי מתחום תורת הכאוס ומתמקד, בהתאם, בשינויים המשמעותיים העשויים להתחולל במסלול חייהם של אנשים בעקבות שינוי מזערי בנקודות מפתח בהתפתחותם. בסרט מככבים אשטון קוצ'ר, איימי סמארט, אלדן הנסון, ויליאם לי סקוט ואריק סטולץ. לסרט יצאו שני המשכים: "אפקט הפרפר 2" ב-2006 ו"אפקט הפרפר 3: התגלות" ב-2009.

==עלילה==
אוון טרבורן (קוצ'ר) מגלה, כילד (שחקן: לוגאן לרמן), כי ברגעים מתוחים מסוימים הוא מאבד את זיכרונו ואינו יכול להיזכר באירועים שהתרחשו באותם רגעים. בעצת פסיכולוג, הוא מתחיל לתעד את אירועי יומו ביומן, וממשיך בכך משך שנים, עד שהתקפי אובדן הזיכרון נעלמים.

עם התבגרותו, במהלך לימודי פסיכולוגיה במכללה, הוא מחליט להתעמק בעברו ופוגש באהובת נעוריו, קיילי (איימי סמארט). טרבורן הבטיח בנעוריו לקיילי כי ישוב אליה אחרי שעבר להתגורר במקום אחר, אך לא עשה כן, והוא מגלה כי מצבה עגום. ידיד ילדותו האחר, לני (אלדן הנסון), חווה אף הוא טראומה ומסתגר בביתו.

זמן קצר אחרי מפגשו עם קיילי, מגלה טרבורן כי היא התאבדה וברוב יאושו הוא מתעמק בקריאה ביומניו ומגלה כי ביכולתו לשוב בזמן אל רגעי אובדן הזיכרון של ילדותו ו'לתקן' את המעוות. טרבורן עורך מספר מסעות כאלו אל העבר ומגלה שתיקון העבר אינו משימה פשוטה: בכל פעם בה הוא מנסה לתקן את מהלך העניינים עבור עצמו, עבור קיילי, עבור אחיה מר הנפש טומי (ויליאם לי סקוט) ועבור לני, הוא מגלה כי לפעולתו יש תוצאות בלתי צפויות, וכי נוכחותו בחיי הנפשות הפועלות גורמת נזק לו או להם.

סופו של הסרט, לפי הגרסה שהוצגה בבתי הקולנוע, הוא בהחלטתו של אוון להתנכר לקיילי, כך שהיא ואחיה יעדיפו לעבור להתגורר עם אמם, במקום להישאר לגור בסמוך, אצל אביה השתיין והמתעלל. בגרסה המצורפת ל-DVD מוצג סיום חלופי, שהוא הסיום המועדף על הבמאי, בו בוחר אוון לשנות את חייו כך שלא ייוולד כלל.

==ראו גם==
* פרדוקס הסבא

==קישורים חיצוניים==
* 

קטגוריה:סרטי 2004
קטגוריה:סרטי מדע בדיוני אמריקאיים
קטגוריה:סרטי מתח אמריקאיים
קטגוריה:סרטי מסע בזמן
קטגוריה:סרטי מותחן פסיכולוגיים
קטגוריה:סרטים על מתמטיקה
קטגוריה:סרטי מדע בדיוני מ-2004
בעל בעל לב

בעל בעל לב הוא סרט טלוויזיה מוזיקלי שיצרו התסריטאי גל אוחובסקי והבמאי איתן פוקס בשנת 1997. הסרט נוצר עבור חברת קשת בערוץ 2 במסגרת סדרת הסרטים "סיפורים קצרים על אהבה" שהפיק חגי לוי.

הסרט מספר על אהבות תמימות אך חסרות סיכוי של צעירים, הנמצאים על סף חייהם הבוגרים. זהו סרטם הראשון של אוחובסקי ופוקס במשותף, והוא היה היצירה הישראלית הטלוויזיונית הראשונה בסדרת שעוסקת בהומוסקסואליות מזווית ראייה חיובית ונורמטיבית.

הסרט משלב פולקלור יהודי (שירים מתוך "קונילמל") עם תרבות שירי האירוויזיון ועם שירי שנות החמישים בארצות הברית. מקור שמו של הסרט הוא שורה מתוך השיר "הוא יהיה לי בעל" (מילים: משה סחר, לחן: שאול ברזובסקי) המופיע בפסקול הסרט "שני קונילמל".

הסרט זכה בפרס הסרט הקצר של פסטיבל "ניו-פסט" בניו יורק.

==עלילה==
גיבור הסרט הוא גורי (צק ברקמן), חייל קרבי משוחרר והומוסקסואל בארון, שגר ביישוב קטן בפריפריה. גורי חולם לעזוב את המקום ומתעתד לעזוב לירושלים וללמוד ארכיטקטורה בבצלאל. מיצי (אסנת חכים), חברת ילדות שלו וידידתו הקרובה, חולמת על אהבה ועל מימוש פנטזיות מיניות. השניים חושקים במריטו (סמי הורי), גבר יפה תואר בעל מראה לטיני.

בעוד שניהם מתאהבים במריטו, וכל אחד מהם, בנפרד, מממש את אהבתו על מנת לראות שמדובר בתשוקה ריקה, הולך ומתאהב בגורי בחור צעיר ותמים בשם נאהב (אורי אומנותי). נאהב, הומוסקסואל גלוי ונשי, נמצא על סף גיוס, אך שוקל להשתמט משירות בשל נטיותיו המיניות. עולמו מלא בשירי אירוויזיון ישנים וריקודי עם הנלמדים בחוג הרקדה המתקיים במתנ"ס. בתחילה גורי נרתע מנאהב, ומתייחס בצורה מאוד צינית לאופטימיות שלו, אולם בהמשך הוא מתקבל ללימודים בבצלאל, מתרכך, ומעניק לנאהב את הריקוד האחרון בהרקדה, בטרם הוא עוזב לירושלים, ואת לבו.

==שחקנים ודמויות==
{| class="wikitable"
|-
! שם השחקן/ית !! שם הדמות
|-
|-
| צק ברקמן || גורי
|-
| אסנת חכים || מיצי
|-
| אורי אומנותי || נאהב
|-
| סמי הורי || מריטו
|}

==חשיבות ציבורית==
"בעל בעל לב" היה הסרט הטלוויזיוני הראשון בארץ שדיבר בצורה חיובית ואופטימית על נושא ההומוסקסואליות, והקדים בכך את הסדרה "פלורנטין". הסרט מהווה אחת מהדוגמאות המקובלות והמצוטטות לדמותו של ההומו בתרבות הישראלית וכנותן לגיטימציה לעדינות ולרגישות, כהנגדה לחיספוס ולגבריות המובהקת אצל הגבר הישראלי בתקופות קודמות.

==ראו גם==
*תמיד אותו חלום

==לקריאה נוספת==
<div style="direction: ltr;">
*Padva, Gilad and Talmon, Miri. (2008). "[https://www.tandfonline.com/doi/abs/10.1080/14680770701824910 Gotta Have An Effeminate Heart: The Politics of Effeminacy and Sissyness in a Nostalgic Israeli TV Musical]". Feminist Media Studies 8(1), 69-84
</div>

==קישורים חיצוניים==

==הערות שוליים==

קטגוריה:סרטי 1997
קטגוריה:סרטים רומנטיים
קטגוריה:סרטים ישראליים קצרים
קטגוריה:סרטי איתן פוקס
קטגוריה:סרטים על אירוויזיון
קטגוריה:סרטי להט"ב ישראליים
קטגוריה:סרטים הומוסקסואליים
קטגוריה:סרטים ישראליים משנת 1997
המרפסט

המרפסט או האמרפסט (בנורווגית: Hammerfest) היא עיר בנורווגיה והיישוב הצפוני בעולם שבו מעל 5,000 תושבים.
אוכלוסיית העיר מונה למעלה מ-11,000 תושבים.

המרפסט היה גם היישוב הצפון אירופאי הראשון שרחובותיו הוארו בתאורה חשמלית, בשנת 1891.

במלחמת העולם השנייה, גירש הצבא הגרמני את תושבי המרפסט ושרף את העיר, שנבנתה מחדש לאחר מכן.

== שם ==
העיר נקראת על שמו של מעגן ישן. פירוש החלק הראשון בשם הוא "פטיש", בהתייחס למספר הרב של סלעים גדולים, הטובים למעגן ספינות, הנקרא הַרמַן (בנורדית עתיקה: Hamarr - הר תלול). המעגנים היו מכוסים באדמה בתקופה שלאחר מלחמת העולם השנייה.
החלק השני של המילה הוא fest (פֶסט) מן המילה festr (פֶסטר) בנורדית עתיקה, שמשמעה "לחזק" (לחזק סירות).

== אישים ילידי המרפסט ==
* מארט אנה סארה - סופרת ואמנית סאמית.

== ראו גם==
* לונגיירבין

== קישורים חיצוניים ==

* 

* [http://norway.co.il/האמרפסט-hammerfest/ המרפסט] באתר נורווגיה
* [http://www.bbc.com/travel/story/20171203-the-norwegian-town-the-world-tried-to-erase The Norwegian town the world tried to erase] מאתר ה-BBC
* 

קטגוריה:נורווגיה: ערי חוף
קטגוריה:נורווגיה: ערים
קטגוריה:יישובים שהוקמו ב-1789